PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 19.02.2002 

Nr. 686/2001

R A P O R T
asupra propunerii legislative privind modificarea şi completarea Legii nr.33/1996, 
privind repunerea în unele drepturi economice a locuitorilor Munţilor Apuseni.



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond cu propunerea legislativă privind modificarea şi completarea Legii nr.33/1996, privind repunerea în unele drepturi economice a locuitorilor Munţilor Apuseni, iniţiată de domnul  deputat Damian Brudaşcu, trimisă cu adresa nr.686 din 11 februarie 2002, înregistrată sub nr.31/139 din 11 februarie 2002.



Consiliul  legislativ a avizat favorabil această propunere legislativă, cu unele observaţii şi propuneri  de îmbunătăţire a textului, conform avizului nr.160 din 5 februarie 2002.



Cu adresa nr.595/MPR/15 februarie 2002, Guvernul României a transmis punctul său de vedere prin care susţine promovarea iniţiativei legislative sub rezerva însuşirii observaţiilor şi propunerilor formulate în cuprinsul  acestuia.



În conformitate cu prevederile art.60 din Regulamentul Camerei Deputaţilor, membrii comisiei au dezbătut propunerea legislativă în şedinţa din 19 februarie 2002, în prezenţa  reprezentantului Ministerului Finanţelor Publice.



Cu  ocazia dezbaterilor s-a constatat că această propunere legislativă reprezintă o formă  îmbunătăţită  faţă de varianta iniţială ce a făcut obiectul PL nr.233/2001, în sensul precizării de către iniţiator a obligaţiilor ce revin Ministerului Lucrărilor Publice Transportului şi Locuinţei şi Ministerului Agriculturii, Alimentaţiei  şi Pădurilor de a include, în bugetele lor anuale,  sumele necesare pentru acoperirea subvenţiilor prevăzute în cuprinsul Legii nr.33/1996.



În urma examinării iniţiativei legislative a avizelor menţionate mai sus,  şi a exprimării punctelor de vedere de către memebrii comisiei şi de către reprezentantul Ministerului Finanţelor Publice, s-a hotărât,  cu unanimitate de voturi, ca propunerea legislativă să fie supusă plenului Camerei Deputaţilor spre dezbatere şi adoptare cu următoarele amendamente:

Nr.

Crt.
Articolul

(text iniţial)
Text adoptat de comisiei

(autorul amendamentului)
Motivare

0.
1.
2.
3.

1.
0.
     Titlul legii

     Lege privind modificarea şi completarea Legii nr.33/1996 privind repunerea în unele drepturi economice a locuitorilor Munţilor Apuseni.

1.
     Titlul legii se modifică şi va avea următoarea redactare:

     Lege pentru modificarea art.12 din  Legea nr.33/1996 privind repunerea în unele drepturi economice a locuitorilor Munţilor Apuseni.

     Autorul amendamentului:

     Comisia juridică, de disciplină şi imunităţi.

2.
     Pentru respectarea prevederilor art.38 alin.(5) din Legea nr.24/2000 privind normele de tehnică legislativă pentru elaborarea actelor normative potrivit cărora titlul actului normativ prin care se modifică sau se completează un alt act trebuie să redea exact operaţiunea care se realizează.

3.

2.
0.
1.      Articol unic – Legea nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare, se modifică şi se completează  după cum urmează:

2. Articolul  12 se modifică şi se completează astfel:
Se introduc două alineate noi cu următorul cuprins:

Art.12

Al.2 Subvenţiile necesare acoperirii reducerii de 50% din costul biletelor CFR clasa a – II-a, stipulate la  art.5, se prevăd, în mod obligatoriu, anual, în buget de către Ministerul Lucrărilor Publice Transporturilor şi Locuinţei.
Al.3 Obligaţia de a include în bugetul anual subvenţiile pentru plata contravalorii materialului lemnos,  potrivit art.8, cu reducere de 50% din preţul oficial stabilit de organele publice, de care beneficiază titularii carnetului de moţ, revine Ministerului Agriculturii, Alimentaţiei şi Pădurilor. 
1.
     Articolul unic se modifică astfel:

     Articol unic – Articolul 12 din Legea nr.33/1996 privind repunerea în unele drepturi economice a locuitorilor Munţilor Apuseni, publicată în Monitorul Oficial al României, Partea I, nr.105 din 23 mai 1996, cu modificările şi completările ulterioare, se modifică  şi va avea următorul cuprins:
     Art.12 – (1) Reducerile de 50% pe calea ferată şi reducerea cu 50% din costul materialului lemnos de care beneficiază titularii Carnetului de moţ se suportă de la bugetul de stat, prin bugetele Ministerului Lucrărilor Publice, Transporturilor şi Locuinţei şi Ministerului Agriculturii, Alimentaţiei şi Pădurilor.

     (2) În termen de 30 de zile de la publicarea în Monitorul Oficial al României, Partea I, Ministerul Lucrărilor Publice Transporturilor şi Locuinţei şi Ministerul Agriculturii, 

2.
     Pentru respectarea normelor de tehnică legislativă şi pentru  rigoare juridică.

     Pentru indicarea corectă şi completă a sursei de finanţare din care se suportă sumele necesare pentru acoperirea subvenţiilor prevăzute în cuprinsul Legii nr.33/1996.

3.



Alimentaţiei şi Pădurilor, cu  avizul Ministerului Finanţelor Publice, vor emite norme metodologice de aplicare a prezentei legi,  pe care le vor supune Guvernului spre aprobare.
     Autorul amendamentului:
     Comisia juridică, de disciplină şi imunităţi.




În raport de obicetul şi conţinutul său,  propunerea legislativă face parte din categoria legilor ordinare.

PREŞEDINTE,

dr. Ionel OLTEANU

consilier

Diaconu Dumitra

